בסיס פלמחים

בסיס חיל האוויר פַּלְמַחִים (בח"א 30) הוא בסיס טיסה של חיל האוויר הישראלי ונמל חלל לשיגור טילים ולוויינים לחלל. הבסיס נמצא במישור החוף הדרומי, כשני קילומטרים דרומית לקיבוץ פלמחים, מדרום לראשון לציון ולמטווח 24 של חיל הטכנולוגיה והאחזקה ומצפון לאשדוד. בבסיס מוצבות כיום 2 טייסות המפעילות מסוקי סער מסוג UH-60 בלק-הוק ("ינשוף"): טייסת 123 ("טייסת ציפורי המדבר") וטייסת 124 ("טייסת החרב המתהפכת"). הבסיס הוא גם בסיס כלי טיס מאוישים מרחוק (כטמ"ם) העיקרי של החיל, ופועלות בו טייסת 161 המפעילה את ההרמס 450 ("זיק") וטייסת 166 המפעילה את ההרמס 900 ("כוכב"). עד ינואר 2023 פעלה בבסיס גם טייסת 200 ("טייסת המל"טים הראשונה") המפעילה את ההרון 1 ("שובל"). כמו כן, שוכנים בבסיס בית הספר למפעילי כטמ"ם, טייסת 320 מאמני כטמ"מ נשק ומסוקים, טייסת תחזוקה וגף כטמ"ם של מרכז ניסויי טיסה (מנ"ט). בנוסף, שוכנת בבסיס יחידת ניסוי טילים (ינ"ט) העושה שימוש בשדה הניסויים בחלקו הדרומי של הבסיס (מסומן במפות טיסה כ"מטווח 82"). פלמחים הוא גם בסיס הקבע של כנף 7, כנף כוחות האוויר המיוחדים. בבסיס שוכנת "יחידת מתנ"ם 5656" (מרכז תחזוקת נשק ומערכות), יחידה טכנולוגית המהווה בית מערכת לעולם החימוש המתקדם בחיל, לכלל מערכות ההגנה האווירית ומערכות האלקטרו-אופטיקה. היחידה הוקמה בשנת 1980 והייתה יחידה עצמאית בבסיס פלמחים. בשנת 2005 הוכפפה ליחידת האחזקה האווירית 22 ובשנת 2013 הועברה לפיקוד תחת יחידה 108. בבסיס שוכנת "יחידת מערכות הנדסיות" (מה"ן) – יחידת משנה של יחידת אופק. יחידה זו אחראית על פיתוח מערכות למערך ההגנה האווירית ומערך הבקרה האווירית. באופן מסורתי, מפקד הבסיס הוא טייס מסוקים בדרגת תת-אלוף. מפקד הבסיס הנוכחי, מאז יולי 2024 הוא תת-אלוף יגאל דדון, שהחליף את תא"ל עומרי דור. טייסות מסוקים טייסת 123 – "טייסת ציפורי המדבר" טייסת 124 – "טייסת החרב המתהפכת" טייסות כטמ"מים טייסת 147 – "טייסת האיל הנוגח" טייסת 161 – "טייסת הנחש השחור" טייסת 166 – "טייסת ציפורי האש" טייסת מרכז ניסויי טיסה 5601 – גף כטמ"ם יחידה 5252 – "יחידת זיק ירוק" של חיל התותחנים יחידות אחרות טייסת 320 – טייסת מאמני כטב"מ ומסוקים יחידת ניסוי טילים – ינ"ט 151 מרכז תחזוקת נשק ומערכות – מתנ"ם 5656 בית הספר למפעילי כטמ"ם כנף 7 יחידת שלדג יחידת מערכות הנדסיות (מה"ן) – יחידת משנה של יחידת אופק יחידת בינוי 152 תת־יחידות של מפקדת הבסיס טייסת מנהלה טייסת תחזוקה טייסת תעופה הבסיס הוקם במחצית השנייה של שנות השישים ושימש את כנף הטילים[דרוש מקור] של חיל האוויר. בראשו עמד בני פלד. במלחמת יום הכיפורים פיקד על הבסיס אל"ם אורי טלמור (פליטמן). ב-19 בספטמבר 1979 עברה לבסיס טייסת 160 מבסיס תל נוף. בשנת 1981 עברה לבסיס טייסת 124 מבסיס תל נוף. ב-1985 הוקמה בבסיס טייסת 161 כטייסת קוברות שנייה בחיל האוויר הישראלי. מאז כונו טייסות 160 ו-161 "טייסת הקוברות הדרומית" ו"טייסת הקוברות הצפונית" בהתאמה על שום מיקומן היחסי בבסיס. ב-15 במרץ 1998 נהרגו תא"ל שמואל אלדר, מפקד הבסיס, וסגן אילן גור, כשמסוק ה-AH-1 קוברה שלהם התרסק לים, מול נתניה, עקב התפרקות זנב המסוק. את אלדר החליף בפיקוד על הבסיס תא"ל מיקי בר. החל מנובמבר 2002 מוצבת בבסיס סוללת טילי "חץ" ליירוט טילים בליסטיים. ב-2005 נסגרה טייסת 161 ומסוקיה פוזרו בין טייסת 160, בית הספר לטיסה וטייסת 115 שהוקמה כטייסת ביום אויב. במרץ 2006, עבר אגד נ"מ 167 של מערך הנ"מ ממחנה סירקין לפלמחים. במרץ 2012 נפתחה טייסת 161, והיא מפעילה כטב"מים מסוג הרמס 450 ("זיק"). ב-2 באוגוסט 2013 נסגרה טייסת 160 כחלק מצעדי הקיצוץ בצבא בכלל ובחיל האוויר בפרט. ב-16 בספטמבר 2010 נפתחה בבסיס "טייסת מאמני כטב"ם ומסוקים" שהיא יחידת הדרכה ואימון המפעילה מדמי טיסה של כטב"מים ומסוקים. ב-15 ביולי 2015 השלימה טייסת 123 ("טייסת ציפורי המדבר") את המעבר שלה לבסיס פלמחים, הטייסת פעלה עד אז בבסיס חצרים. בינואר 2023 טייסת 200 ("טייסת המל"טים הראשונה") עברה לבסיס חצור בעקבות השינוי הארגוני בהחלטת מפקד חיל האוויר. במתקפת הפתע על ישראל ב-7 באוקטובר 2023 פעלו מפעילי הכטמ"מים וטייסי המסוקים בבסיס מתחילת המתקפה לבלימת המחבלים התוקפים. מהבסיס שוגרו כל הלוויינים הישראלים מסדרת "אופק", למעט הלוויין טכסאר (אופק 8): "אופק 1" ב־19 בספטמבר 1988, "אופק 2" ב-23 באפריל 1990, "אופק 3" ב-5 באפריל 1995, "אופק 4" ב-22 בינואר 1998, "אופק 5" ב-28 במאי 2002, "אופק 6" ב-6 בספטמבר 2004, "אופק 7" ב-11 ביוני 2007, "אופק 9" ב-22 ביוני 2011 "אופק 10" ב-9 באפריל 2014, "אופק 11" ב-13 בספטמבר 2016 ו"אופק 16" ב-6 ביולי 2020, "אופק 13" ב-29 במרץ 2023. כמו כן, שימש שדה הניסויים של הבסיס למספר ניסויי טיסה של טילים בליסטיים, בהם הטיל יריחו 1. ב-17 בינואר 2008, ביצעה ישראל ניסוי טיסה בטיל בליסטי ששוגר משדה הניסויים שבבסיס פלמחים. על-פי הערכות, הניסוי בוצע בטיל "יריחו 3". הטיל נראה במעופו בחלקים רבים בארץ ונחת במימי הים התיכון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שיכון המשפחות של הבסיס נחשב באופן רשמי ליישוב ששמו מחנה הילה. מדיה וקבצים בנושא בסיס פלמחים בוויקישיתוף בסיס פלמחים, באתר חיל האוויר הישראלי בסיס חיל-האוויר פלמחים, באתר Global Security 5 דקות מתל אביב: הצצה נדירה לשמורת הטבע האסורה (אורכב 22.10.2014 בארכיון Wayback Machine), באתר רשת שני וקולנקו | צילום: רועי קור, ‏כאן גרים בכיף: טייסת 200 עוברת בסיס, באתר חיל האוויר הישראלי, 29 בינואר 2023 מפקד בסיס פלמחים: תא"ל יואב עמירם, באתר חיל האוויר הישראלי. פעילות מבצעית מעבר לקווי האויב: יחידת שלדג - באתר mako.co.il. תא"ל יגאל דדון נכנס לתפקידו כמפקד בסיס "פלמחים", באתר צה"ל, 10 ביולי 2024 קובי פינקלר, מפקד חדש לבסיס חיל האוויר "פלמחים": תת-אלוף עומרי דור, באתר ערוץ 7, 1 ביולי 2021 יעל פוקס, טייסת 124 חוגגת 60: הרגעים הגדולים, באתר חיל האוויר אמיר בוחבוט‏, "אני שואל 'מה הטלפון עושה פה'. הוא עונה לי 'ככה אני מנהל את הקרב'", באתר וואלה, 10 באוקטובר 2023; יואב זיתון, "שלח מיקום בוואטסאפ": טייסים הוכוונו בטלפון ברגעי הכאוס, באתר ynet, 10 באוקטובר 2023 יובל אזולאי, רויטרס, הערכה: ישראל שיפרה טווח הטילים שלה, באתר הארץ, 18 בינואר 2008 אבינעם מיסניקוב, תא"ל אורי טלמור ז"ל, אתר מרקיע שחקים ראו בדף השיחה של הערך, בפסקה "דיווח שאורכב ב-03 באפריל 2020" תא"ל יגאל דדון נכנס לתפקידו כמפקד בסיס "פלמחים", באתר צה"ל, 10 ביולי 2024